stanford-oval/wikipedia huggingface dataset:
Secret Invasion (minisarja)

| Secret Invasion |
| --- | --- |

Tyyli:   tieteis  vakoilutrilleri  supersankari 
Kestoaika:  38–58 minuuttia
Luoja(t):  Kyle Bradstreet
Perustuu:  Brian Michael Bendisin ja Leinil Francis Yun sarjakuvaan Salainen invaasio
Pääosissa:   Samuel L. Jackson  Ben Mendelsohn  Kingsley Ben-Adir  Charlayne Woodard  Killian Scott  Samuel Adewunmi  Dermot Mulroney  Richard Dormer  Christopher McDonald  Katie Finneran  Emilia Clarke  Olivia Colman  Don Cheadle 
Alkuperämaa:  Yhdysvallat
Alkuperäiskieli:  englanti
Verkko:  Disney+
Esitetty:  2023-6-2121. kesäkuuta 2023 –  2023-7-2626. heinäkuuta 2023
Jaksoja:  6
Tuotanto
Vastaava(t) tuottaja(t):   Brian Tucker  Kyle Bradstreet  Ali Selim  Samuel L. Jackson  Brad Winderbaum  Victoria Alonso  Louis D’Esposito  Kevin Feige  Jonathan Schwartz 
Ohjaaja(t):  Ali Selim
Säveltäjä(t):  Kris Bowers
Leikkaaja(t):   Pete Beaudreau  Melissa Lawson Cheung  Jim Stanger 
Kuvaaja(t):   Eben Bolter  Remi Adefarasin 
Tuotantoyhtiö(t):  Marvel Studios
Levittäjä:  Disney Media Distribution
Budjetti:  212 miljoonaa dollaria
Aiheesta muualla
IMDb 
Secret Invasion on yhdysvaltalainen Kyle Bradstreetin luoma Disney+-tilausvideopalveluun julkaistu vakoilutrillerisarja, joka perustuu pääosin Marvel Comicsin sarjakuvatarinaan Salainen invaasio. Se on Marvel Cinematic Universen (MCU) yhdeksäs Marvel Studiosin tuottama televisiosarja, jakaen tarinallisen jatkumonsa elokuvien ja muiden televisiosarjojen kanssa. Bradstreet toimi sarjan pääkäsikirjoittajana ja Ali Selim ohjasi sen.
Samuel L. Jackson ja Ben Mendelsohn palaavat elokuvista tuttuihin rooleihinsa Nick Furyna ja Taloksena. Sarjassa näyttelevät myös Kingsley Ben-Adir, Killian Scott, Samuel Adewunmi, Dermot Mulroney, Richard Dormer, Christopher McDonald, Katie Finneran, Emilia Clarke, Olivia Colman ja Don Cheadle. Sarjan kehitystyö alkoi syyskuussa 2020, kun Bradstreet palkattiin pääkäsikirjoittajaksi ja Jackson kiinnitettiin päärooliin. Sarjan virallinen nimi ja Mendelsohnin liittyminen projektiin paljastettiin joulukuussa 2020 Disneyn Investor Day -virtuaalitapahtumassa. Selim liittyi ohjaajaksi toukokuussa 2021. Kuvaukset alkoivat Isossa-Britanniassa syyskuussa 2021 ja sijoittuivat muun muassa West Yorkshireen ja Liverpooliin, ennen kuin ne saatiin päätökseen huhtikuussa 2022.
Secret Invasion koostuu kuudesta jaksosta, jotka julkaistiin Disney+:aan MCU:n viidennen vaiheen ensimmäisenä sarjana 21. kesäkuuta – 26. heinäkuuta 2023. Sarja sai sekalaisen vastaanoton, kriitikoiden kehuessa Jacksonin roolisuoritusta, mutta kritisoidessa sarjan käsikirjoitusta, juonen etenemisen tahtia, ja visuaalisia efektejä.
Juoni

Nick Fury on yrittänyt auttaa kenraali Taloksen johtamia skrulleja, jotka ovat muodonmuutoskyvyillään soluttautuneet ihmiskunnan keskuuteen, löytämään uuden kodin. Mutta skrullit kääntyvät Furya ja Talosta vastaan ja pyrkivät valtaamaan Maan uudeksi kodikseen.
Näyttelijät > Päärooleissa

| 0 | 1 | 2 |
| --- | --- | --- |
|  Samuel L. Jackson  | … |  Nick Fury   |
|  Ben Mendelsohn  | … |  Talos   |
|  Kingsley Ben-Adir  | … |  Gravik   |
|  Charlayne Woodard  | … |  Varra / Priscilla Davis   |
|  Killian Scott  | … |  Pagon   |
|  Samuel Adewunmi  | … |  Beto   |
|  Dermot Mulroney  | … |  James Ritson   |
|  Richard Dormer  | … |  agentti Prescod   |
|  Christopher McDonald  | … |  Chris Stearns   |
|  Katie Finneran  | … |  Rosa Dalton   |
|  Emilia Clarke  | … |  G’iah   |
|  Olivia Colman  | … |  Sonya Falsworth   |
|  Don Cheadle  | … |  James ”Rhodey” Rhodes   |
Näyttelijät > Sivurooleissa

| 0 | 1 | 2 |
| --- | --- | --- |
|  Cobie Smulders  | … |  Maria Hill   |
|  Martin Freeman  | … |  Everett Ross   |
|  Uriel Emil  | … |  Vasily Poprishchin   |
|  Tony Curran  | … |  Derrik Weatherby   |
|  Irmena Chichikova  | … |  Kreega   |
|  Seeta Indrani  | … |  Shirley Sagar   |
|  Ben Peel  | … |  Brogan / Martin Wallace   |
|  Jack Gouldbourne  | … |  Nuro   |
|  Michael Epp  | … |  Ruben Steiner   |
|  Christopher Goh  | … |  Jack Hyun-Bin   |
|  Giampiero Judica  | … |  Sergio Caspani   |
|  Anna Madeley  | … |  Pamela Lawton   |
|  Mark Bazeley  | … |  Victor Dalton   |
|  Mark Lewis  | … |  Zirksu   |
|  Nisha Aaliya  | … |  Raava   |
|  Richard Teverson  | … |  Valkoisen talon kansliapäällikkö   |
Näyttelijät > Vierailevat

| 0 | 1 | 2 |
| --- | --- | --- |
|  Lucas Persaud  | … |  nuori Gravik   |
|  Juliet Stevenson  | … |  Elizabeth Hill   |
|  Charlotte Baker  | … |  Soren   |
|  Kate Braithwaite  | … |  Soren skrullimuodossaan   |
|  David Bark-Jones  | … |  Robert Fairbanks   |
|  O-T Fagbenle  | … |  Rick Mason   |
Tuotanto > Kehitys

Syyskuussa 2020 Kyle Bradstreetin vahvistettiin toteuttavan Disney+-suoratoistopalveluun Nick Furyyn keskittyvä sarja. Hahmo oli yksi kymmenestä hahmosta, joista Marvel Entertainmentin toimitusjohtaja Avi Arad suunnitteli elokuvaa tehtyään sopimuksen Marvel Studiosin kanssa ja tehtyään levityssopimuksen Paramount Picturesin kanssa. Andrew W. Marlowe palkattiin tekemään käsikirjoitus Nick Fury -elokuvalle huhtikuussa 2006. Huhtikuussa 2019, Samuel L. Jacksonin näyteltyä Nick Furya peräti kymmenessä Marvel Cinematic Universen (MCU) elokuvassa sekä vierailevana hahmona Marvel Televisionin televisiosarjan S.H.I.E.L.D. Agentit ensimmäisellä tuotantokaudella, The Hollywood Reporterin Richard Newbyn mielestä Furyn oli aika saada oma elokuvansa. Newby kutsui hahmoa ”MCU:n voimakkaimmaksi ominaisuudeksi, jota ei ollut vielä kunnolla tutkittu.” Jackson oli kiinnitetty palaamaan rooliinsa, ja Bradstreet toimi sarjan pääkäsikirjoittajana ja vastaavana tuottajana.
Joulukuussa 2020 Disneyn Investor Day -virtuaalitapahtumassa Marvel Studiosin johtaja Kevin Feige virallisesti julkisti sarjan nimellä Secret Invasion ja paljasti Ben Mendelsohnin palaavan MCU-elokuvista skrullikenraali Taloksen rooliin. Sarja perustuu vuosien 2008–2009 sarjakuvatarinaan Salainen invaasio, Feigen kuvaillessa sitä ”crossover- ja event-sarjaksi”, joka sitoisi yhteen tulevat MCU-elokuvat. Secret Invasion päätettiin toteuttaa elokuvan sijasta televisiosarjana, koska se antaisi Marvel Studiosin ”tehdä jotain mitä emme ole aiemmin tehneet”. Sarjalle oli etsitty ohjaajia jo huhtikuusta 2021 alkaen, ja kuukausi myöhemmin sarjan ohjaajiksi kiinnitettiin Thomas Bezucha ja Ali Selim. Myöhemmin kuitenkin paljastettiin, että Selim ohjasi sarjan yksin. Jonathan Schwartz toimii myös yhtenä sarjan vastaavista tuottajista, ja sarja koostuu kuudesta 40–50 minuutin kestoisesta jaksosta.
Tuotanto > Käsikirjoittaminen

Feige sanoi, ettei sarjan tarina olisi hahmojen määrältä ja vaikutukseltaan yhtä laaja kuin Salainen invaasio -sarjakuvatarina, joka sisälsi vielä enemmän hahmoja kuin elokuva Avengers: Endgame (2019). Sen sijaan Secret Invasion tukisi Jacksonin ja Mendelsohnin hahmojen näkökulmasta sarjakuvista tuttuja poliittisten vainoharhojen elementtejä.
Tuotanto > Roolijako

Jacksonin odotettiin palaavan rooliinsa, kun sarjan kehitystyö alkoi syyskuussa 2020. Kun sarja virallisesti julkistettiin joulukuussa 2020, Feige vahvisti Jacksonin paluun rooliinsa ja paljasti Mendelsohnin näyttelevän sarjassa. Maaliskuussa 2021 Kingsley Ben-Adir valittiin näyttelemään yhtä sarjan roistoista. Huhtikuussa 2021 Olivia Colman, Emilia Clarke ja Killian Scott liittyivät sarjan näyttelijäkaartiin, Toukokuussa 2021 Christopher McDonald valittiin näyttelemään hahmoa, jota ei ole aiemmin nähty sarjakuvissa, mutta joka saattaisi esiintyä myös muissa MCU:n tulevissa elokuvissa ja televisiosarjoissa. Marraskuussa Carmen Ejogo valittiin tuntemattomaan rooliin, ja joulukuussa Cobie Smuldersin paljastettiin palaavan MCU-elokuvista Maria Hillin rooliin. Helmikuussa 2022 kuvauspaikalta otetut kuvat paljastivat Don Cheadlen palaavan aiemmista MCU-medioista tuttuun rooliinsa James Rhodesina, ja että Dermot Mulroney näyttelee Yhdysvaltain presidentti Ritsonia. Maaliskuussa 2022 Jackson paljasti Martin Freemanin palaavaan MCU-elokuvista Everett Rossin rooliin.
Tuotanto > Kuvaukset

Kuvaukset alkoivat Lontoossa 1. syyskuuta 2021, Remi Adefarasinin kuvatessa sarjan. Bezuchan ja Selimin ohjatessa jaksot. Kuvausten odotettiin aiemmin alkavan elokuun 2021 puolivälissä. Jackson aloitti omien kohtaustensa kuvaamisen 14. lokakuuta, osallistuttuaan samaan aikaan MCU-elokuvan The Marvels (2023) kuvauksiin. Sarjaa kuvattiin myös eri puolilla West Yorkshirea, mukaan lukien Leedsissä 22. tammikuuta, Huddersfieldissä 24. tammikuuta, ja Halifaxissa tammikuun 24. päivästä 31. päivään. 28. helmikuuta 2022 sarjaa kuvattiin Liverpool Streetin asemalla. Kuvaukset saatiin päätökseen 25. huhtikuuta 2022.
Tuotanto > Jälkituotanto

James Stanger ja Melissa Lawson Cheung toimivat sarjan leikkaajina.
Tuotanto > Musiikki

Kris Bowers paljastettiin helmikuussa 2023 sarjan säveltäjäksi.
Julkaisu

Secret Invasion koostuu kuudesta jaksosta, julkaistiin Disney+:aan yksitellen joka keskiviikko 21. kesäkuuta 2023 alkaen ja 26. heinäkuuta 2023 asti. Sarja oli alun perin tarkoitus julkaista keväällä 2023. Se oli osa MCU:n viidettä vaihetta.
Tulevaisuus

Syyskuussa 2022 Feige kertoi, että osa Secret Invasionin tapahtumista johtaisi Armor Warsin tapahtumiin. Don Cheadle palaa elokuvassa Rhodesin rooliin. Jackson palaa Furyn rooliin elokuvassa The Marvels (2023), joka jatkaa Secret Invasionin lisäksi myös Avengers: Endgamen sekä Disney+-sarjojen WandaVision (2021) ja Ms. Marvel (2022) tarinoita.
Huomioita

↑  Ross oli elänyt maanpaossa elokuvan Black Panther: Wakanda Forever (2022) tapahtumista alkaen.
↑  Fury oli työskentellyt siellä elokuvan Spider-Man: Far From Home (2019) lopputekstien jälkeen näytetyssä kohtauksessa.
↑  Kaksi vuotta Captain Marvelin (2019) tapahtumien jälkeen.
↑  Kerätty elokuvassa Avengers: Endgame (2019) käydyn taistelun jäljiltä.
Aiheesta muualla

Kuvia tai muita tiedostoja aiheesta Secret Invasion (minisarja) Wikimedia Commonsissa
Secret Invasion Internet Movie Databasessa (englanniksi)
Sarjan traileri YouTubessa (englanniksi)
Sanni Hautakangas

| Sanni Hautakangas> Henkilötiedot |
| --- | --- |
Syntynyt: 17. kesäkuuta 1899 Lapua
Kuollut: 12. syyskuuta 1979 (80 vuotta) Veteli
Kansalaisuus:  suomalainen
Ammatti:  evankelista
Sanni Hautakangas (17. kesäkuuta 1899 Lapua – 12. syyskuuta 1979 Veteli) oli suomalainen helluntailainen evankelista ja tunnettu puhuja 1920-luvulla. Hautakangas kasvoi vapaakirkollisuuden piirissä, mutta liittyi helluntaiherätykseen. Hautakangas ryhtyi evankelistaksi vuonna 1921 Martta Hellénin työtoverina. Hautakankaan ja Hellénin ensimmäinen kohde oli Karjala. Tämän jälkeen he siirtyivät Satakuntaan ja pitivät kokouksia Harjavallassa vuonna 1921.
Vuodesta 1926 Hautakankaan työtoverina kulki Martta Varpenius. Evankelistat aloittivat helluntaiherätyksen mm. Kortesjärvellä ja Evijärvellä. 1930-luvulla Hautakankaan työalue laajeni Lappiin. Pohjanmaa oli Hautakankaan ominta työkenttää. Viimeisinä vuosinaan Sanni Hautakangas toimi Kälviällä, Alajärvellä ja Vimpelissä.
WandaVision

| WandaVision |
| --- | --- |

Tyyli:   draama  mysteeri  rakkaus  tilannekomedia  supersankari 
Kestoaika:  31–51 minuuttia
Luoja(t):  Jac Schaeffer
Perustuu:  Marvel Comicsin sarjakuvahahmoihin Purppuranoita ja Vision
Pääosissa:   Elizabeth Olsen  Paul Bettany  Teyonah Parris  Evan Peters  Randall Park  Kat Dennings  Debra Jo Rupp  Fred Melamed  Kathryn Hahn 
Alkuperämaa:  Yhdysvallat
Alkuperäiskieli:  englanti
Verkko:  Disney+
Esitetty:  2021-1-1515. tammikuuta 2021 –  2021-3-55. maaliskuuta 2021
Jaksoja:  9
Tuotanto
Tuottaja(t):  Chuck Hayward
Vastaava(t) tuottaja(t):   Kevin Feige  Louis D’Esposito  Victoria Alonso  Matt Shakman  Jac Schaeffer 
Ohjaaja(t):  Matt Shakman
Säveltäjä(t):   Taustamusiikki:  Christophe Beck  Tunnuskappaleet:  Robert Lopez  Kristen Anderson-Lopez 
Leikkaaja(t):   Tim Roche  Zene Baker  Nona Khodai 
Kuvaaja(t):  Jess Hall
Tuotantoyhtiö(t):  Marvel Studios
Levittäjä:  Disney Media Distribution
Budjetti:  225 miljoonaa dollaria
Aiheesta muualla
IMDb 
WandaVision on yhdysvaltalainen Jac Schaefferin luoma Disney+-tilausvideopalveluun julkaistu tilannekomediallinen supersankarisarja, joka perustuu Marvel Comicsin sarjakuvahahmoihin Wanda Maximoff / Purppuranoita ja Vision. Se on Marvel Cinematic Universen (MCU) ensimmäinen Marvel Studiosin tuottama televisiosarja, jakaen tarinallisen jatkumonsa elokuvien ja muiden televisiosarjojen kanssa. Schaeffer toimi sarjan pääkäsikirjoittajana ja Matt Shakman ohjasi sen.
Elizabeth Olsen ja Paul Bettany palaavat elokuvista tuttuihin rooleihinsa Wanda Maximoffina ja Visionia. Sarjassa näyttelevät myös Teyonah Parris, Evan Peters, Randall Park, Kat Dennings, Debra Jo Rupp, Fred Melamed ja Kathryn Hahn. Syyskuussa 2018 Marvel Studios alkoi toteuttaa useita MCU-elokuvien sivuhahmoihin keskittyviä minisarjoja julkaistavaksi Disney+:aan, paljastaen yhden niistä keskittyvän Purppuranoitaan ja Olsenin palaavan sarjassa rooliinsa. Seuraavan kuukauden aikana Bettanyn odotettiin palaavan Visionin rooliin. Tammikuussa 2019 Schaeffer palkattiin pääkäsikirjoittajaksi ja sarja julkistettiin virallisesti huhtikuussa 2019. Kuvaukset alkoivat Atlantassa marraskuussa 2019, mutta ne keskeytettiin maaliskuussa 2020 väliaikaisesti koronaviruspandemian vuoksi. Kuvaukset jatkuivat Los Angelesissa heinäkuussa 2020 ja päättyivät marraskuussa 2020.
WandaVision koostuu yhdeksästä jaksosta, jotka julkaistiin Disney+:aan MCU:n neljännen vaiheen ensimmäisenä sarjana 15. tammikuuta – 5. maaliskuuta 2021. Sarja sai kehuja kriitikoilta tilannekomedia-asetelmistaan, synkistä juonenkäänteistä sekä Olsenin, Bettanyn ja Hahnin roolisuorituksista. Fanit analysoivat sarjan juonen tapaa käsitellä menetyksen tuomaa surua sekä tilannekomediaviittauksia, ja muodostivat useita erilaisia teorioita. Wandan tarinaa jatkettiin myöhemmin elokuvassa Doctor Strange in the Multiverse of Madness (2022), kun taas syyskuussa 2024 julkaistiin spin-off -sarja Agatha All Along, jossa jatkettiin Hahnin näyttelemän Agatha Harknessin tarinaa. WandaVisionille on tekeillä myös toinen spin-off, Vision Quest, joka tullaan julkaisemaan vuonna 2026.
Juoni

Wanda Maximoff ja Vision asettuvat asumaan naapurustoon nimeltä Westviewiin, New Jerseyyn, yrittäen pitää voimansa salassa, ja heidän elämänsä muistuttaessa menneiden vuosikymmenten tilannekomediatelevisiosarjojen tapahtumia. Kaikki tässä todellisuudessa ei kuitenkaan näytä olevan aivan kohdallaan.
Näyttelijät > Päärooleissa

| 0 | 1 | 2 |
| --- | --- | --- |
|  Elizabeth Olsen  | … |  Wanda Maximoff / Purppuranoita   |
|  Paul Bettany  | … |  Vision, Valkoinen Vision   |
|  Teyonah Parris  | … |  Monica Rambeau / ”Geraldine”   |
|  Evan Peters  | … |  Ralph Bohner / ”Pietro Maximoff”   |
|  Randall Park  | … |  Jimmy Woo   |
|  Kat Dennings  | … |  Darcy Lewis / ”kahlekuningatar”   |
|  Debra Jo Rupp  | … |  Sharon Davis / ”rouva Hart”   |
|  Fred Melamed  | … |  Todd Davis / ”Arthur Hart”   |
|  Kathryn Hahn  | … |  Agatha Harkness / ”Agnes”   |
Näyttelijät > Sivurooleissa

| 0 | 1 | 2 |
| --- | --- | --- |
|  Asif Ali  | … |  Abilash Tandon / ”Norm”   |
|  David Lengel  | … |  Harold Proctor / ”Phil Jones”   |
|  Ithamar Enriquez  | … |  mainosmies   |
|  Victoria Blade  | … |  mainosnainen   |
|  Amos Glick  | … |  pizzalähetti / ”postimies Dennis”   |
|  Emma Caulfield Ford  | … |  Sarah Proctor / ”Dottie Jones”   |
|  Jolene Purdy  | … |  Isabel Matsueda / ”Beverly”   |
|  David Payton  | … |  John Collins / ”Herb”   |
|  Wesley Kimmel  | … |  mainospoika   |
|  Sydney Thomas  | … |  mainostyttö   |
|  Josh Stamberg  | … |  Tyler Hayward   |
|  Alan Heckner  | … |  agentti Monti / ”voimamies”   |
|  Selena Anduze  | … |  agentti Rodriguez   |
|  Julian Hilliard  | … |  Billy Maximoff   |
|  Jett Klyne  | … |  Tommy Maximoff   |
Näyttelijät > Vierailevat

| 0 | 1 | 2 |
| --- | --- | --- |
|  Zac Henry  | … |  agentti Franklin / ”mehiläistarhuri”   |
|  Randy Oglesby  | … |  ”tohtori Stan Nielson”   |
|  Rose Blanco  | … |  ”rouva Nielson”   |
|  Brian Brightman  | … |  šeriffi Miller   |
|  Baylen Bielitz  | … |  5-vuotias Billy Maximoff   |
|  Gavin Borders  | … |  5-vuotias Tommy Maximoff   |
|  Rachael Thompson  | … |  majuri Goodner   |
|  Michaela Russell  | … |  nuori Wanda Maximoff   |
|  Joshua Begelman  | … |  nuori Pietro Maximoff   |
|  Kate Forbes  | … |  Evanora Harkness   |
|  Ilana Kohanchi  | … |  Iryna Maximoff   |
|  Daniyar Aynitdinov  | … |  Oleg Maximoff   |
Tuotanto > Kehitys

Syyskuussa 2018 raportoitiin, että Marvel Studios kehitti Disneyn suoratoistopalveluun Disney+ useita minisarjoja, jotka keskittyvät sellaisiin Marvel Cinematic Universe -elokuvien hahmoihin, jotka eivät saaneet omia elokuvia, yhden sarjoista keskittyessä Elizabeth Olsenin näyttelemään Purppuranoitaan. Hahmoja esittävät näyttelijät tulevat palaamaan rooleihinsa. Jokaisen odotettiin alun perin olevan 6–8 jaksoa pitkä ja niillä on ”mojova [budjetti], joka vetää vertoja merkittävien studioiden tuotannoille”. Marvel Studios tuottaa itse nämä sarjat Marvel Televisionin sijasta, joka tuotti MCU:n muut televisiosarjat. Marvel Studiosin johtaja Kevin Feige ottaa ”käytännönläheisen roolin” jokaisen sarjan kehittämisessä ja keskittyy ”tarinan jatkuvuuteen” elokuvien kanssa ja ”käsittelee” niistä rooleihinsa palaavat näyttelijät. Lokakuun lopussa Paul Bettanyn näyttelemällä Visionilla odotettiin olevan suuri rooli sarjassa, joka keskittyisi kaksikon väliseen suhteeseen. Seuraavien kuukausien aikana sarjan nimen raportoitiin olevan joko Vision and the Scarlet Witch tai The Vision and Scarlet Witch.
Tammikuussa 2019 Jac Schaeffer, joka oli aiemmin osallistunut Captain Marvelin (2019) ja Black Widow’n (2021) käsikirjoittamiseen, palkattiin sarjan pääkäsikirjoittajaksi. Schaefferin paljastettiin käsikirjoittavan pilottijakson ja toimivan yhtenä sarjan vastaavista tuottajista. Huhtikuussa Disney ja Marvel julkistivat sarjan virallisesti nimellä WandaVision. Elokuussa Matt Shakman palkattiin ohjaamaan sarjan kaikki kuusi jaksoa. Jokaisen jakson budjetin on raportoitu olevan 25 miljoonaa dollaria. Disneyn järjestämillä D23-messuilla Feige kuvaili sarjan olevan osaksi ”klassista tilannekomediaa” ja osaksi ”Marvelin eeppisyyttä” sekä näytti sarjasta teaserin, johon oli sekoitettua Maximoffin ja Visionin näyttävää kuvamateriaalia aiemmista MCU-elokuvista sekä kuvia ohjelmista Dick Van Dyke Show ja Isä tietää kaiken. Bettany kutsui sarjaa ”super-avantgardeksi ja oudoksi”, Olsenin lisätessä, että ”monet sarjakuvista” tukivat hahmojen asemaa sarjan tilannekomediaympäristössä. Olsen vihjaili myös, että oli keskusteltu siitä sisältäisikö sarja taustanaurua.
Tuotanto > Käsikirjoitus

Sarjan juoni vaikuttaa elokuvaan Doctor Strange in the Multiverse of Madness (2022), jossa Maximoff myös esiintyy. Schaeffer palkkasi kahdeksan käsikirjoittajaa osallistumaan sarjan käsikirjoittamiseen, neljä naista ja useita eri etnisten ryhmien edustajia, koska uskoi, että ”mitä enemmän on näkökulmia, sitä parempia tarinat ovat”. Megan McDonnell toimi yhtenä sarjan muista käsikirjoittajista, kunnes ylennettiin story editoriksi. Verratessaan sarjaa Black Widow -elokuvaan Schaeffer sanoi, että WandaVision olisi tyyliltään ja toiminnaltaan Black Widow’n ”täysi vastakohta”. Sarjakuvakirjoittaja Tom King vihjaili lokakuussa 2019, että hänen kirjoittamansa The Vision -sarjakuvat toimisivat inspiraationa WandaVisionille. Sarjan virallisen trailerin julkaisun jälkeen jotkut kommentoivat, että tarinassa oli viittauksia myös sarjakuvaan ”House of M”, Bill Mantlon ja Rick Leonardin kirjoittamiin tarinoihin The Vision and the Scarlet Witch -sarjakuvasta, ja erityisesti Steve Englehartin ja Richard Howellin kirjoittamiin tarinoihin, joissa Maximoff odottaa Visionille lasta ”taianomaisten keinojen” seurauksena. Joulukuussa Feige kuvaili sarjaa mahdollisuudeksi kertoa tarinan Maximoffista ja Visionista, näyttää enemmän sitä mitä Wanda voi tehdä, ja esitellä nimen ”Purppuranoita” MCU:hun ”hauskoilla mutta joskus pelottavillakin tavoilla, joilla on vaikutusta koko MCU:n neljänteen vaiheeseen”.
Tuotanto > Roolijako

Sarjan virallisen julkistuksen aikana huhtikuussa 2019 vahvistettiin, että Olsen ja Bettany palaisivat Maximoffin ja Visionin rooleihin. Heinäkuussa San Diego Comic-Con International -tapahtumassa Teyonah Parrisin paljastettiin näyttelevän sarjassa aikuista Monica Rambeau’ta. Hahmo oli tehnyt ensiesiintymisensä MCU:ssa lapsena Captain Marvelissa, joka sijoittui vuoteen 1995. Seuraavan kuukauden aikana Kat Denningsin ja Randall Parkin paljastettiin palaavan MCU-elokuvista Darcy Lewisin ja Jimmy Woon rooleihin, ja lisäksi Kathryn Hahn valittiin tuntemattomaan rooliin. Park liittyi mukaan käytyään Marvelin kanssa keskustelun Woon tulevaisuudesta MCU:ssa Ant-Man and the Waspissa (2018) esiintymisen jälkeen. Lokakuussa 2020 paljastettiin, että myös Asif Ali ja Jolene Purdy näyttelevät sarjassa. Juuri ennen sarjan alkua Emma Caulfield paljasti esiintyvänsä sarjassa.
Tuotanto > Kuvaukset

Kuvaukset alkoivat Atlantassa, Pinewood Studiosin tiloissa marraskuun 2019 alussa. Jaksot ohjasi Shakman ja kuvasi Jess Hall. Kuvausten oli aiemmin raportoitu alkavan Los Angelesissa 21. syyskuuta 2019. Kuvaukset sijoittuivat ympäri Atlantan keskustaa helmikuun aikana. Sarjan tärkeimpien kuvausten ilmoitettiin päättyneen jo 1. maaliskuuta, mutta tuotantoa jatkettiin yhä 14. maaliskuuta, kunnes se keskeytettiin koronaviruspandemian vuoksi. Lisäkuvaukset jatkuivat Los Angelesissa heinäkuussa 2020 ja niitä tehtiin vielä lokakuussa. Kuvaukset sijoittuivat myös Blondie Streetille, Warner Bros. Ranchiin, missä aiempia tilannekomedioita oli kuvattu. Shakman tunsi, että Blondie Streetissa oli jotain ”valeympäristön tunnetta”, jota mikään oikea katu ei voi korvata. Marraskuun puolessavälissä kuvaukset oli saatu päätökseen.
Tuotanto > Jälkituotanto

Tuotannon ollessa keskeytettynä Shakman oli jo aloittanut aiemmin kuvatun materiaalin leikkaustyön. Tämä opetti hänet turvautumaan erilaisiin lähestymistapoihin, mutta sarjaa ei luovasti muutettu. Tim Roche, Nona Khodai ja Zene Baker toimivat sarjan leikkaajina. Jälkituotantoa jatkettiin samalla kun kuvaukset jatkuivat, ja Shakman kertoi jokaisen prosessin vaiheen työstämisen samanaikaisesti tuntuneen ”skitsofreeniseltä”. Bettany laskeskeli, että sarjalla oli enemmän visuaalisilla efekteillä varustettuja otoksia kuin Avengers: Endgamessä, jossa niitä oli 2 496. WandaVisionin visuaalisista efekteistä vastasivat Digital Domain, Framestore, Industrial Light & Magic, Lola VFX, Monsters Aliens Robots Zombies, RISE FX, Rodeo FX, SSVFX, The Yard VFX ja Zoic Studios.
Tuotanto > Musiikki

Tammikuussa 2020 Ant-Manin (2015) ja Ant-Man and the Waspin (2018) säveltäjä Christophe Beck paljasti säveltävänsä myös WandaVisionin musiikin. Joulukuussa Robert Lopezin ja Kristen Anderson-Lopezin paljastettiin kirjoittavan osan sarjan jaksojen musiikeista. Shakman itse esitti tarjouksen heille, koska tunsi nämä aikoinaan yliopistosta, koska nämä työskentelivät aiemmin Beckin kanssa Disneyn Frozen-elokuvien parissa. Marvel Music ja Hollywood Records julkaisivat jokaisen jakson soundtrack-albumit, Beckin sävellykset, sekä Lopezin ja Anderson-Lopezin säveltämät teemalaulut julkaistiin 22. tammikuuta – 12. maaliskuuta 2021, viikko jokaisen jakson julkaisun jälkeen. Yksi sarjan lauluista, ”Agatha All Along”, nousi internet-ilmiöksi pian sen jälkeen, kun se kuultiin jaksossa ”Neljännen seinän rikkominen”.
Julkaisu

WandaVision koostuu yhdeksästä jaksosta, joista kaksi ensimmäistä julkaistiin Disney+:aan 15. tammikuuta 2021. Sarjan loput seitsemän jaksoa julkaistiin yksitellen joka perjantai 22. tammikuuta 2021 alkaen ja 5. maaliskuuta 2021 asti. Sarja oli aiemmin tarkoitus julkaista joulukuussa 2020 ennen kuin julkaisuaika siirrettiin takaisin vuoden 2021 alkuun. Se oli osa MCU:n neljättä vaihetta.